สวัสดีครับ พอดีเมื่อเช้าผมใช้ baking soda ป้ายฟันในปาก แล้วผงมันดันไปโดนที่ลิ้นไก่ ทำให้มีอาการแสบแล้วเสียงหายไปชั่วคราว แต่ตอนนี้ทุกอย่างกลับมาเป็นปกติแล้ว มีเสียงแหบอยู่บ้าง แต่ไม่มีอาการแสบแล้ว อยากทราบว่ามันจะเป็นอันตรายอะไรมากมั้ยอ่ะครับ แล้วจำเป็นต้องไปพบแพทย์มั้ยอ่ะครับ ขอบมากครับผม
สวัสดีค่ะ pprotist02,เบกกิ้งโซดา (Baking Soda) คือ โซเดียมไบคาร์บอเนต มีลักษณะเป็นผลึกสีขาว มีสมบัติละลายน้ำได้ และมีความเป็นด่างเล็กน้อย และจะสลายตัวได้เมื่อได้รับความร้อน ซึ่งสามารถนำไปใช้ประโยชน์ได้หลากหลาย ทั้งในการใส่เพื่อเป็นส่วนผสมในการทำขนม อาหารต่างๆ การหมักเนื้อสัตว์เพื่อทำให้นุ่ม ล้างยาฆ่าแมลงในผักและผลไม้ ขัดทำความสะอาดเครื่องใช้ต่างๆ ใช้ผสมน้ำอาบบรรเทาอาการผิวไหม้แดด ลมพิษ ขัดฟันช่วยให้ฟันขาว รักษาแผลในช่องปาก และยังมีโซเดียมไบคาร์บอเนตในรูปแบบของยาเม็ด ซึ่งใช้เป็นยาลดกรด แก้อาการท้องอืด ท้องเฟ้อ ภาวะอาหารไม่ย่อยได้ เป็นต้นดังนั้น การที่ผง baking soda ไปสัมผัสโดนลิ้นไก่ หรือมีการกลืนลงไป ก็ไม่ได้ถือว่าอันตรายอะไรค่ะ ทั้งนี้โดยปกติ baking soda เอง สามารถนำมาผสมน้ำแล้วกลั้วคอ เพื่อลดอาการเจ็บคออยู่แล้วค่ะ ดังนั้น หากทำให้เกิดอาการแสบคอชั่วคราวแล้วหายไป ก็ไม่ได้ถือว่าอันตรายอะไร ส่วนเสียงที่ยังแหบอยู่เล็กน้อย ก็อาจดื่มน้ำเปล่ามากๆ ในที่สุดก็จะหายไปได้เองค่ะ และอาจไม่จำเป็นต้องไปพบแพทย์ค่ะ